User talk:LatinPet

Хор "Железни струни" - Разград
Хорът към НЧ „Развитие 1869“ – гр. Разград е създаден през 1904 година. В творческата биография на състава са вписани завинаги имената на неговия първи диригент Коста Бърнев и диригентите Илия Бърнев, Евстати Димчев, Стефан Вачев, проф. Николай Тонев, Димо Халачев, Светломир Григоров, Димчо Рупчев. От 1995 год. досега диригент на хор “Железни струни” е Красен Иванов, завършил БДК (ДМА) – София, в класа по хорово дирижиране на проф. Димитър Русков.

За своите високи постижения в популяризирането на българското певческо изкуство хор “Железни струни” е удостоен с орден “Кирил и Методий” I-ва степен. Той е лауреат от всички фестивали на любителското хорово изкуство в България.

Хорът получава престижни награди от международните хорови конкурси „Златна фортуна“ в гр. Фано – Италия (1975), гр. Превеза – Гърция (2001), „Орландо ди Лассо“ в Камерино – Италия (2003), „Антонин Дворжак“ в Прага – Чехия (2004), „Музика и море“ в Паралия-Катерини – Гърция (2018).

По повод 100-годишния юбилей, хор “Железни струни” е удостоен с високото отличие на БХС – Златен плакет. Получава награди от Съюза на българските композитори (2007 и 2010), Българския хоров съюз (2008) и Община Разград (2009).

Хор „Железни струни“ осъществява през различни години успешни гастроли в Унгария, Германия, Русия, Италия, Франция, Белгия, Македония, Гърция, Чехия, Хърватия, Румъния, Черна гора, Албания, Турция.

                                          Красен Иванов е роден на 18 юни 1955 година в град Разград. Като ученик свири на пиано в Детска музикална школа “Илия Бърнев” при известния разградски клавирен педагог Руска Цолова.

Завършва Българска държавна консерватория (ДМА) в класа по хорово дирижиране на проф. Димитър Русков. Дипломира се с отличен успех по специалността оперно-симфонично дирижиране в класа на проф. Иван Бакалов. През лятото на 1982 год. специализира оркестрово дирижиране във Ваймар – Германия при проф. Ролф Ройтер. По-късно, през учебната 1986-87 год., специализира в Московската консерватория “П. И. Чайковский”, в класа по оперно-симфонично дирижиране на проф. Геннадий Рождественский.

От 1979 г. Красен Иванов е диригент на Разградска филхармония „Проф. Димитър Ненов”, а след 2013 год. – неин директор и ръководител. През 1994 г. възстановява смесения четиригласен църковен хор към храма “Св. Николай – Чудотворец”. От 1995 г. до сега е диригент на хор “Железни струни” към НЧ “Развитие 1869” – гр. Разград.

На 1 ноември 2004 г. Красен Иванов получава наградата на Община Разград “Никола Икономов”, а през месец юни 2005 год. – “Златна лира” от Съюза на българските музикални и танцови дейци. През 2018 г. е удостоен със званието „Почетен гражданин на град Разград“. LatinPet (talk) 09:11, 2 September 2023 (UTC)